Van Loveren se Four Cousins-handelsmerk laat skiet vanjaar die vonkelproppe op ’n reuse-mylpaal, sy 18de verjaarsdag! Four Cousins vier dié spoggerige geleentheid met ’n nuwe verpakking vir sowel sy gewilde vonkel- en stilwynreekse in, en plaas die kollig opnuut weer op elke bottel Four Cousins se kwaliteit, styl en egtheid.
Die onverskrokke viertal het in 2000 ’n wyn gemaak wat hulle net eenvoudig met wynliefhebbers moes deel. Hulle het alles in hierdie nuwe projek ingesit – hulle het selfs hul gesigte op die etikette laat druk as ’n persoonlike onderskrywing – en Four Cousins geloods.